Claude Dario Conter

De Claude Dario Conter, gebuer den 31. Mäerz 1974 an der Stad LëtzebuergLuxemburger Lexikon, 2006, S. 80., ass e lëtzebuergesche Literaturwëssenschaftler. Hien ass zanter dem 3. Juli 2020 Direkter vun der Lëtzebuerger NationalbibliothéikJoanne Goebbels zitt sech zréck, Claude D. Conter iwwerhëlt vum Monique Kieffer op rtl.lu 25.05.2020 18:21.

Hien ass net ze verwiessele mam Literat Claude Conter (1929-2024).

 Studium 
No sengem Premièresexamen, deen hien 1993 am Lycée Michel Rodange gemaach huet, huet hien tëscht dem Wantersemester 1993/94 an 1997/98 Germanistik a Kommunikatiounswëssenschaften op der Bamberger Universitéit an der TU Berlin studéiert.

Säi Magister Artium krut hien 1998 mat enger Aarbecht iwwer de Bruno Apitz, den Auteur vun Nackt unter WölfenConter, C. D., 1997. Bruno Apitz. Eine Werkgeschichte. Magisterarbeit, Universität Bamberg..

Nees op der Uni vu Bamberg huet hien vun 1999 bis 2002 Neue deutsche Literaturwissenschaft studéiert a mat engem PhD ofgeschloss.

 Berufflech Karriär 
Vun 1999 bis 2001 war de Claude D. Conter wëssenschaftleche Mataarbechter vum Professer Wulf Segebrecht, dem Editeur vu Fußnoten zur Literatur. No enger kuerzer Gaaschtdozentur zu Gent koum et 2003 zu der Promotioun am Fach Neuere deutsche Literaturwissenschaft mat der Dissertatioun Europa-Inszenierungen im 19. Jahrhundert. Europabilder und -ideen zwischen Wiener Kongress und Reichsgründung.

Vun 2003 bis 2006 huet hien als wëssenschaftleche Mataarbechter vum Centre national de littérature (CNL) geschafft a war - mat der Germaine Goetzinger - den Haaptauteur vum Luxemburger Autorenlexikon. Vun 2008 un war hie Conservateur am CNL a zanter Mee 2012 den Direkter vun där InstitutiounPressecommuniqué vum 7. Mäerz 2012 vum Kulturministère..

De 25. Mee 2020 gouf de Claude D. Conter vum Regierungsrot als Nofollger vun der Monique Kieffer op d'Plaz vum Direkter vun der Nationalbibliothéik proposéiert. D'Joanne Goebbels, déi déi Plaz ursprénglech hätt iwwerhuele sollen, hat hir Kandidatur zeréckgezunn, nodeems eng gewësse Kontrovers géint d'Propositioun vun hirer Nominatioun entstane war.

Publikatiounen (Auswiel)
 Jenseits der Nation - Das vergessene Europa des 19. Jahrhunderts. Die Geschichte der Inszenierungen und Visionen Europas in Literatur, Geschichte und Politik (PhD-Thees); Bielefeld (Aisthesis Verlag), 2004; 780 Säiten. 


 Mam J. Birgfeld, Editeur vu Five Years, Briefwechsel 2004-2009Five Years, Korrespondenz tëscht dem David Woodard a Christian Kracht; München (Wehrhahn Verlag), 2011; 264 Säiten. ISBN 978-3-86525-235-7.
 Claude D. Conter, Johannes Birgfeld. Christian Kracht  : zu Leben und Werk. Köln: Kiepenheuer & Witsch, 2009. Print, ISBN 978-3-462-04138-5

 Um Spaweck 

 Websäit vum Claude D. Conter.
David Thinnes, Omelette beim Panathlon, Gespréich mam Claude D. Conter an der Serie „Auszeit“ op wort.lu, den 13. November 2018

Kategorie:Gebuer 1974
Kategorie:Lëtzebuergesch Literaturwëssenschaftler